1.

Muutetaan 1 artikla seuraavasti: a) korvataan 3 kohta seuraavasti: ”3. Edellä olevia 1 ja 2 kohtaa ei sovelleta a) aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan YK:n henkilökunnan tukemiseksi tai sen käytettäväksi, mukaan lukien yhdennetty YK:n Somalian avustusoperaatio (UNSOM); b) aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan Somaliassa toteutettavan Afrikan unionin siirtymäoperaation (ATMIS) ja sen sellaisten strategisten kumppaneiden tukemiseksi tai niiden käytettäväksi, jotka toimivat yksinomaan viimeisimmän Afrikan unionin (AU) strategisen toimintaperiaatteen mukaisesti ja yhteistyössä ja yhteensovitetusti ATMIS:n kanssa; c) aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan seuraavien tukemiseksi tai käytettäväksi: Euroopan unionin koulutus- ja tukitoimet, Turkki, Ison-Britannian ja Pohjois-Irlannin yhdistynyt kuningaskunta ja Amerikan yhdysvallat sekä kaikki muut sellaiset valtion joukot, jotka joko toimivat Somalian siirtymäsuunnitelman puitteissa tai joilla on Somalian liittohallituksen kanssa tehty joukkojen asemaa koskeva sopimus tai yhteisymmärryspöytäkirja YK:n päätöslauselman 2662 (2022) tarkoituksiin, edellyttäen että ne ilmoittavat pakotekomitealle tällaisten sopimusten tekemisestä; d) aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun sekä koulutuksen antamiseen yksinomaan Somalian kansallisen ja paikallisen tason turvallisuus- ja poliisi-instituutioiden kehittämiseksi, jotta voidaan varmistaa Somalian väestön turvallisuus. Liitteissä II ja III lueteltujen tuotteiden toimituksiin ja sotilastoimintaan liittyvän teknisen neuvonnan, taloudellisen ja muun avun ja koulutuksen antamiseen sovelletaan asiaankuuluvia hyväksyntä- tai ilmoitusvaatimuksia seuraavasti: i) liitteessä II lueteltujen aseiden ja kaikenlaisten niihin liittyvien tarvikkeiden toimittaminen, myynti tai siirtäminen yksinomaan Somalian turvallisuus- ja poliisi-instituutioiden kehittämiseksi Somalian kansan turvallisuuden varmistamista varten edellyttää pakotekomitean etukäteen antamaa hyväksyntää tämän artiklan 4 kohdan mukaisesti, ja jos pakotekomitea ei tee kielteistä päätöstä, hyväksyntä voidaan antaa viiden työpäivän kuluessa siitä, kun pakotekomitea on saanut tällaisen ilmoituksen Somalialta, jäsenvaltioilta tai apua toimittavilta kansainvälisiltä, alueellisilta tai alialueellisilta järjestöiltä; ii) liitteessä III lueteltujen aseiden ja kaikenlaisten niihin liittyvien tarvikkeiden toimittaminen, myynti tai siirtäminen yksinomaan Somalian turvallisuus- ja poliisi-instituutioiden kehittämiseksi Somalian kansan turvallisuuden varmistamista varten edellyttää pakotekomitealle tämän artiklan 4 kohdan mukaisesti tiedoksi annettavaa ennakkoilmoitusta, jonka Somalia, jäsenvaltiot tai apua toimittavat kansainväliset, alueelliset tai alialueelliset järjestöt toimittavat viisi työpäivää etukäteen; e) sellaisen suojavaatetuksen, mukaan lukien luodinkestävät liivit ja sotilaskypärät, toimittamiseen, myyntiin tai siirtämiseen, jota YK:n henkilökunta, tiedotusvälineiden edustajat sekä humanitaarisissa ja kehitysyhteistyötehtävissä toimivat työntekijät ja avustava henkilökunta vievät tilapäisesti Somaliaan yksinomaan henkilökohtaiseen käyttöönsä; f) yksinomaan humanitaariseen tai suojelukäyttöön tarkoitettujen ei-tappavien puolustustarvikkeiden toimittamiseen, myyntiin tai siirtämiseen jäsenvaltioiden tai kansainvälisten, alueellisten tai alialueellisten järjestöjen toimesta.” b) korvataan 4 kohta seuraavasti: ”4. Somalian viranomaisilla on ensisijainen vastuu siitä, että pakotekomitealle ilmoitetaan tämän artiklan 3 kohdan d alakohdan mukaisesti liitteessä II ja liitteessä III esitettyjen aseiden ja kaikenlaisten niihin liittyvien tarvikkeiden toimittamisesta Somalian turvallisuus- ja poliisi-instituutioille. Ilmoitusten on sisällettävä tiedot aseiden ja kaikenlaisten niihin liittyvien tarvikkeiden valmistajasta ja toimittajasta, kuvaus kyseisistä aseista ja ampumatarvikkeista, niiden tyyppi, sarjanumerot, kaliiperi ja määrä mukaan lukien, ehdotettu toimituspäivä ja -paikka sekä kaikki asiaankuuluvat tiedot siitä yksiköstä, jolle toimitus on tarkoitettu, tai suunnitellusta varastointipaikasta.” c) korvataan 4 a kohta seuraavasti: ”4 a. Somalian tai toimittavan jäsenvaltion taikka apua toimittavan kansainvälisen, alueellisen tai alialueellisen järjestön on viimeistään 30 päivän kuluttua aseiden ja kaikenlaisten niihin liittyvien tarvikkeiden toimittamisesta toimitettava pakotekomitealle toimituksenjälkeinen ilmoitus, jolla vahvistetaan kirjallisesti toimituksen päätökseen saattaminen, toimitettujen aseiden ja kaikenlaisten niihin liittyvien tarvikkeiden sarjanumerot, lähetystiedot, konossementti ja rahti- tai pakkausluettelot mukaan lukien, sekä tarkka varastointipaikka.” d) kumotaan 4 b kohta; e) korvataan 5 kohta seuraavasti: ”5. On kiellettyä toimittaa, jälleenmyydä, siirtää tai asettaa käyttöön aseita tai puolustustarvikkeita, jotka myydään tai toimitetaan 1 artiklan 3 kohdan d alakohdan mukaisesti yksinomaan Somalian turvallisuus- ja poliisi-instituutioiden kehittämiseksi henkilölle tai yhteisölle, joka ei ole Somalian turvallisuus- tai poliisi-instituutioiden, joille ne alun perin myytiin tai toimitettiin, taikka myyvän tai toimittavan jäsenvaltion tai kansainvälisen, alueellisen tai alialueellisen järjestön palveluksessa.”